cyanic-selkie/wikianc huggingface dataset:
Signe Hebbe
Utdannelse
Avismannen, forleggeren, forretningsmannen og politikeren Lars Johan Hierta finansierte Hebbes studier i Paris i 1856. Der var hun blitt antatt ved konservatoriet, og hun der ble hun den første skandinaviske sangeren til å belønnes med en medalje (konservatoriets gullmedalje). Ved konservatoriet i Paris underviste hun i plastikk, og det er blitt fortalt at hun underviste Sarah Bernhardt da hun i 1860 vikarierte for instruktøren Élie.
For å øke stemmens kapasitet, studerte Hebbe i Milano hos den bverømte sangpedagogen Francesco Lamperti, og sin dramatiske kapasitet bedret hun gjennom øvelser under veiledning fra de store italienske skuespillerne Adelaide Ristori og Ernesto Rossi.
Operasanger
Signe Hebbe fikk sitt første engasjement i Lyon i 1861-1862. Der skulle hun i henhold til kontrakten ikke få honorar. Etter et halvt år i Lyon, debuterte hun i Frankfurt, før hun ble engasjert ved hovedteatret i Mannheim. I perioden 1864-1879 sang hun ved Stockholmsoperaen, ofte på gjestekontrakt. I samme periode ga hun opptredener i blant annet Karlsruhe, København, Théâtre Lyrique i Paris, Warszawa, Genève, Milano, Palermo, Helsingfors og Kristiania).
Hebbe var ansatt ved Christiania Theater i perioden 1874-1877. Hun opptrådte også ved dette teatret allerede tidlig i 1860-årene, blant annet med arier og svenske folkesanger i 1862. Hun opptrådte også på andre scener i Christiania under sine opphold der. I 1880 opptrådte hun i Brødrene Hals' konsertlokale sammen med Emma Engdahl, med assistanse av Christian Cappelen, med arier, romanser og folkesanger.
Hebbe fikk få roller i Paris, der hun møtte sterk konkurranse fra Kristina Nilsson. Hennes eneste større rolle ved byens store opera kom i den nyskrevne operaen Sardanapalus av Victorin de Joncières. Dette verket havnet fort i glemmeboken.
Hebbe ble ofte kritisert for sin utagerende spillestil, der hun ikke gestaltet kvinnerollene som svake individer. Hun var dermed forut for sin tid i denne typen rolletokninger. Blant hennes fremste roller regnes Margaretha i Gonouds Faust, Valentine i Meyerbeers Hugenottene og Leonore i Beethovens Fidelio.
Pedagog
Signe Hebbe innledet i 1871 sin karriere som teaterpedagog, da det ble skrevet inn i hennes operakontrakt at hun også skulle drive undervisning. Hun etablerte sin egen skole i 1877, og fra 1883 var hun periodevis lønnet av Operaskolan og Dramatiska Teaterns elevskola.
Hun tjente imidlertid for lite i det offentliges tjeneste, og gikk i 1890 tilbake til sin egen mer lukrative privatskole, der hun ga undervisning i fire fag: taleteknikk, sangteknikk, plastikk og sceneopptreden (med rolleanalyse). Hun innførte en ny type dyp pusteteknikk, og innenfor det teoretiske var hun sterkt inspirert av Delsartes teorier. Innenfor de to sistnevnte feltene var hun uten konkurranse, og hun underviste helt inntil to uker før hun i 1925 døde av influensa.
Blant hennes elever nevnes Anders de Wahl, John Forsell, Gerda Lundequist, Torsten Hammarén, Lars Hanson, Anna Norrie, Emma Albani og Naima Wifstrand.
Nuevo Laredo
Nuevo Laredo er en by i den meksikanske delstaten Tamaulipas. Byen ble grunnlagt i 1848. Nuevo Laredo befinner seg langs Río Bravo helt nord på grensen mot USA og den fungerer som administrativt senter for kommunen. Folketellinger fra 2005 viser at byen har et totalt innbyggertall på 348 387. Sammen med Laredo i Texas, inngår byen i storbyområdet Zona Metropolitana Nuevo Laredo–Laredo med et totalt innbyggertall på 718 073.
Alma Halse
Alma Halse (født 7. desember 1907, død 18. august 1969) var en norsk forkynner, som mottok Kongens fortjenstmedalje i gull i 1965 og Alle Kvinners ærespris i 1963 for sin kristen-humanitære innsats i Alta i Finnmark. Hun hjalp foreldreløse, fattige og hjemløse, flyktninger, syke og eldre. I Bossekop bygget hun opp barnehjemmet Betania, omsorgsboliger innen psykiatrien og pleiehjem for eldre og syke.
Alma Halse ble født på Åheim i Møre og Romsdal. Hun kom til Finnmark i 1933 som forkynner og hjelpearbeider innen Pinsebevegelsen. Menigheten Filadelfia i Ålesund støttet arbeidet økonomisk. Etter hvert ble Alma Halse et kjent navn omkring i landet og mange frivillige arbeidere dro gjennom årene til Alta for å bistå Alma Halse i hennes hjelpearbeid.
Ferdinand Jonas Gjøs
Ferdinand Jonas Gjøs (født 1790, døpt 18. august i Akershus slottskirke, død 5. juni 1852) var en norsk maler. Han er særlig kjent for sine prospekter, men malte også portretter.
Gjøs, også skrevet Giöös eller Giööse i samtiden var født i Christiania. Femten år gammel kom han til København hvor han fikk utdannelse som håndverksmester og fikk svennebrev i 1815. Da han returnerte til hjemlandet slo han seg ned i Fredrikshald hvor han var bosatt frem til 1824.
I 1824 flyttet han til Christiania og samme år ble han elev av Johannes Flintoe ved Den kongelige tegneskolen. Han fikk eksamensbevis i januar 1825 og fikk borgerskap som malermester i byen i april samme år.
Gjøs døde i København.
Oslo Museum eier flere av Gjøs` arbeider, blant annet et prospekt fra Frogner Hovedgård, Utsikt fra Helverschous løkke mot Akershus, et folkelivsmotiv som viser en militærparade på Akershus festning, Nydalen mølle ved Akerselva og Christiania sett fra St. Hanshaugen.
Pachydissus
Pachydissus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, brune trebukker. Antennene er lengre enn kroppen hos hannene, omtrent så lange som kroppen hos hunnene. Pronotum har rundede sider, noe knudrete eller tverr-rynket. Dekkvingene er litt tilsmalnende bakover.
Utbredelse
Slekten er vidt utbredt i tropiske områder av den Gamle verden: Afrika, Sørøst-Asia og Australia.
Mana Iwabuchi
Mana Iwabuchi (岩渕 真奈, født 18. mars 1993 i Tokyo i Japan) er en japansk internasjonal kvinnelig fotballspiller. For øyeblikket spiller hun som angriper for FC Bayern München. Hun spilte da laget vant VM i fotball for kvinner 2011. Hun spilte for Japan under kvinnenes fotballturnering i Sommer-OL 2012.
Augustin Reinhard Stricker
Augustin Reinhard Stricker (ca. 1680 – 1718/1719? i Heidelberg) var en tysk kantate- og operakomponist, og Bachs forgjenger som kapellmester ved fyrstehoffet i Köthen.
Da kong Fredrik I av Preussens berlinske hoffkapell ble oppløst i 1713, flyttet en del av musikerne straks over til fyrst Leopold av Anhalt-Köthens koff i Köthen. Stricker fulgte etter i 1714 og ble den første kapellmesteren ved det nyopprettede hoffkapellet. I 1715 publiserte han et bind med verdslige kantater. Han forlot Anhalt i 1717, samme år som Johann Sebastian Bach underskrev kontrakten som hans etterfølger.
Herøya (Grimstad)
Herøya er en holme i Grimstads skjærgård. Den dekker ca. 102 dekar, og høyeste punkt er 24 moh. Sammen med Håøya er Herøya den sørligste av øyene i Grimstadskjærgården. Øya er ubebodd og er i sin helhet lagt ut til friområde. Det er opparbeidet landingsplass med brygge for fritidsbåter på nordsiden av øya. Her er også toalett og renovasjon.
Annie Powell
Annie Powell (født september 1906, død 29. august 1986) var en kommunistisk politiker fra Wales. Hun ble nevnt som Storbritannias første kommunistiske borgermester, men Finlay Hart i Clydebank og Joe Vaughan i Stepney var før henne i en slik posisjon.
Powell var en lærer som i førti år var aktiv i lærernes fagforening. Hun var ikke bare walisisktalende, men underviste også i walisisk. Hun gikk inn i politikken i sin fødeby Rhondda i det sørlige Wales, et sted hvor Det britiske kommunistpartiet sto sterkt. Hun ble valgt til borgermester i 1979. Hun døde i fødebyen i 1986, 79 år gammel.
Bøddelen fra Guerrero
Bøddelen fra Guerrero er en norsk roman, utgitt som bok nummer 21 i den 83 bind store serien om western-helten og US-marshalen Morgan Kane. Boka ble lansert i 1968, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
I Bøddelen fra Guerrero må Kane spore opp en meksikansk bande som herjer på begge sider av grensen USA-Mexico, og som tilsynelatende blir beskyttet av den meksikanske øvrighetas rurales. Kane må ta opp stafettpinnen etter kollegaen U.S. Marshal Sinclair, som brått var blitt avbrutt i arbeidet. Han kunne heller ikke bidra med spesielt utførlig rapportering, siden han hadde fått skåret av tungen. Kane infiltrerer banden, som har tilhold i et særs avsides kloster, beskyttet i ulendt, uveisomt lende, voktet av to apacher. Der skjønner han også hvorfor «bøddelen fra Guerrero»s bande har kunnet herje så fritt. I en av klostercellene sitter en fange, et verdifult gissel. Det hele ender i en dramatisk flukt fra fjellene og ned elva Rio Grande, mens Kane har vakre, verdifulle Pilar Cruz de Prado i armene og de skruppelløse kjeltringene i hælene. Kane dreper revolvermennene Foggarty, Elmo Zahn, Loco Jim Latigo, Rocco, Monolito og Guelvada, bøddelen selv Ramón Guardia samt apachene Kid Nana og Nantes. Han ligger med en Juanita samt med Pilar, og unngår såvidt - i følelsenes vold - å innlede et forhold til sistnevnte.
Mottagelsen av boka
Bøddelen fra Guerrero kom ut før Kane-serien var blitt den store salgsuksessen, da bøkene fortsatt ble utgitt i nokså normale pocket-opplag på 12-16000. Men da serien for alvor slo an et par år senere måtte Bøddelen fra Guerrero trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.
Cricket under Stillehavslekene 1987
Cricket under Stillehavslekene 1987. Cricket var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var andre gangen som cricket var med på programmet under stillehavslekene.
Bøddelen fra Guerrero
Mottagelsen av boka
Og utgivelsene var ikke begrenset til Norge. Etter hvert kom Bøddelen fra Guerrero på flere språk. I 1972 kom den i England på Corgi Books som The butcher from Guerrero, samme året i Sverige på B. Wahlströms Bokförlag som Bödeln från Guerrero. I 1974 kom den i Danmark på Winther som Bøddelen fra Guerrero og i 1975 i Finland på Otava som Guerreron teurastaja. Også Island fikk sin utgave: Böðullinn frá Guerrero.
Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Bøddelen fra Guerrero i et dobbeltbind, i bok nr. 19, sammen med Drep for loven. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom Bøddelen fra Guerrero i 2004 som bok 35 i bind 35–36.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom boka i 2012 som bok nr. 37 i serien, en utgivelse som i 2014 ble lansert som lydbok av Norsk lyd- og blindeskriftbibliotek, innlest av Jan Olav Simonsen.
Plasseringen som bok 37 i serien er også beholdt i senere utgivelser, som i Cappelen Damms lydbokversjon fra 2020, lest inn av Torgeir Reiten.
Upembaltica
Upembaltica er en slekt av biller som tilhører familiegruppen bladbiller (Chrysomelidae).
Utseende
En middelsstor, gulbrunlig jordloppe.
Levevis
Både larvene og de voksne (imago) billene lever av å spise blad på næringsplanten.
Utbredelse
Arten er kjent fra Den demokratiske republikken Kongo.
Lacpaticoides
Lacpaticoides er en slekt av biller som tilhører familiegruppen bladbiller (Chrysomelidae).
Utseende
Små til middelsstore (4-5 millimeter), lys brungule jordlopper.
Levevis
Både larvene og de voksne (imago) billene lever på planter i søtvierfamilien.
Utbredelse
Slekten er utbredt i den neotropiske økosonen (Venezuela og Brasil).
Emil Hasund Eid
Emil Hasund Eid (født 1995) er en norsk terrengsyklist som representerer Kloppa Off Road Klubb.
Han vant tre NM-gull i maraton og rundbane i perioden 2020–2022.
David Fuxman
David Fuxman (født 9. desember 1990) er en israelsk fotballdommer som til daglig dømmer i landets øverste divisjon Ligat ha’Al. I tillegg har han dømt internasjonale kamper på aldersbestemt nivå i regi av UEFA.
Fuxman debuterte som hoveddommer på landets øverste nivå i 2016 da han dømte seriekampen mellom Hapoel Ra'anana og Bnei Sakhnin FC (2–3). Hans første europacupkamp kom den 7. juli 2021, da han dømte andre kvalifiseringsrunde av UEFA Champions League 2021/22 mellom FC Dinamo Tbilisi og Neftchi Baku PFC (1–2).
Daniel McDonald-Lowey
Daniel McDonald Lowey (født 28. oktober 1878, død 1951 i Liverpool) var en britisk tautrekker som deltok i De olympiske leker i 1908 i London. Lowey vant en olympisk sølvmedalje i tautrekking under Sommer-OL i 1908 i London. Han var med på det britiske laget Liverpool Police som kom på andreplass i tautrekkingskonkurransen. De vant over Sverige i semifinalen men tapte finalen til City of London Police. Det var fem lag som deltok, alle medaljene ble vunnet av britiske lag.
Allround-VM på skøyter 1926, menn
Allround-VM på skøyter 1926, menn ble arrangert på Øya stadion i Trondheim, Norge 20 og 21. februar 1926. Ivar Ballangrud  fra Norge ble verdensmester.
Taebong
Taebong eller Senere Goguryeo (Hugoguryeo) var en koreansk stat etablert av Gung Ye (궁예, 弓裔) på Koreahalvøya i 901.
Historie
Gung Ye var sønn av kong Heonan eller kong Gyeongmun. En sannsiger hadde fortalt om et syn der et nyfødt barn ville føre til katastrofe for Silla, så kongen beordret drapet på barnet. En sykepleier klarte å gjemme Gung Ye og sørget for hans oppvekst. Han sluttet seg til Yang Gil's opprørsstyrke i 892.
Etter nesten 1000 år som sentralstyrt kongedømme var Silla blitt ustabailt. Gung Ye startet sitt eget opprør og absorberte etter hvert Wang Geon's styrker i Songak, og i 898 etablerte han hovedstaden der. Han slo etter hvert Yang Gil og andre lokale ledere i det sentrale Korea og proklamerte seg selv til konge over det senere Goguryeo i 901.
Han byttet navn på riket til Majin i 904, og til Taebong i 911. Gung Ye flyttet hovedstaden til Cheolwon i 905. Taebong på sitt største omfattet et geografisk område som tilsvarer dagens Nord-Hwanghae og Sør-Hwanghae, Gyeonggi, Gangwon/Kangwon, Pyongyang, Nord-Chungcheong og de sørlige delene av Sør-Jeolla.
Kultur
Taebong hadde stor innflytelse på Goryeo kulturelt. Gung Ye var opprinnelig en buddhistmunk. Han oppfordret til buddhisme og endret på måtene buddhist-seremonier ble utført på, deriblant Palgwanhoe (팔관회, 八關會) og Seokdeungnong (석등롱, 石燈籠). Disse overlevde Gung Yes død og Taebongs fall.
Gro Hege Bergan
Gro Hege Bergan, født Gro Hege Lilleås 10. juni 1951 i Tønsberg, oppvokst på Sem i Sem kommune, er bildekunstner, utdannet ved Statens Håndverks- og Kunstindustriskole (1970-1974) og Statens Kunstakademi (1974-1981).
Cindy Blackman Santana
Cindy Blackman Santana (født 18. november 1959), er en Amerikansk jazz og rock trommeslager. Blackman har spilt inn flere jazz album som bandleder, og har opptrådt med Farao Sanders, Sonny Simmons, Ron Carter, Sam Rivers, Cassandra Wilson, Angela Bofill, Buckethead, Bill Laswell, Lenny Kravitz, Joe Henderson og Joss Stone.
Gro Hege Bergan
Bergans virkeområder er grafikk og maleri, og hennes motiver er hentet fra situasjoner i hverdagen. Gjennom nitidig naturalistisk utførelse oppstår en lett karikerende og fremmedgjørende effekt. Bergan er kjent for sine underfundige tolkninger av mennesker og situasjoner. Med sin særegne fargebruk og naivistiske formspråk gir hun bildene en nostalgisk undertone.
Cindy Blackman Santana
Cindy Blackman giftet seg med Carlos Santana på Maui, Hawaii på desember 19, 2010.
Gro Hege Bergan
Hun har deltatt på en rekke kollektivutstillinger, og har hatt separatutstillinger blant annet i Tønsberg Kunstforening og Molde Kunstforening. Hun har illustrert flere bildebøker, blant andre «Mille og den magiske kringlen» til tekst av Merethe Lindstrøm, gitt ut på Aschehoug i 1997.
Cindy Blackman Santana
Blackman Santana er noe så sjeldent som en kvinnelig jazz perkusjonist.
Biografi og tidlig karriere
Født 18. november 1959 i Yellow Springs, Ohio, både hennes mor og bestemor var klassiske musikere og hennes onkel en vibist. Hennes mor tok henne med til klassiske konserter.
Gro Hege Bergan
Gro Hege Bergan er representert i samlinger hos blant andre Nordisk Konstcentrum, Norsk Kulturråd og Svenska Statens Konstråd.
Cindy Blackman Santana
Biografi og tidlig karriere
Blackman fikk prøve trommer i en alder av syv i og like etter begynte Blackman å spille i skolekorpset.
Når Blackman var 11, flyttet hun til Bristol, Connecticut og har studert ved Hartt School of Music i Hartford, Connecticut. Blackman begynte å få interesse for jazz som 13-åring etter å ha lyttet til Max Roach og fikk sin første profesjonelle tromme sett på 14.
Blackman flyttet til Boston for å studere ved Berklee College of Music med Alan Dawson, som også hadde undervist Tony Williams, en inspirasjon for Blackman.
Mens hun var i New York jobbet hun som trommeslager, men lytte også til "mestrene" spille. Art Blakey ble en betydelig innflytelse. "Han var som en far for meg. Jeg lærte mye bare for å se ham, "jeg spurte ham en rekke spørsmål om trommer og musikk – og han svarte dem alle.", sa Blackman. I 1984, ble Blackman presentert på Ted Curson's "Jazz Stars of the Future" på WKCR-FM i New York. I 1987 Blackman første komposisjoner kom med på Wallace Roney's album Verses. I 1988 Blackman utga Arcane på Muse-Poster, hennes debut som bandleder. Hennes band inkludert Wallace Roney på trompet, Kenny Garrett på altsaksofon, Joe Henderson på tenorsaksofon, Buster Williams og Clarence Seay på bass, og Larry Willis på piano. I 1993 fikk Blackman en mulighet til å jobbe med Lenny Kravitz. Dette var starten på et langt samarbeid. I slutten av 90-tallet spilte Blackman inn sitt første album med en arbeidsgruppe og kalte albumet Telepati på grunn av tett kommunikasjon i band. og spilte inn en video Mangfold.
I 2004 tok Blackman en pause fra å turnere med Lenny Kravitz for å fokusere på egen musikk.
I 2005 ga Blackman ut Music for the New Millennium på Sacred Sounds Label.
I 2010 ga hun ut et tribute-album til henne inspirasjon Tony Williams, Another Lifetime.
Det andre Williams tribute-album Spectrum Road kom i 2012.
Hun opptrer i 2011 på Montreux festival, Sveits, hvor hun spille trommer for ektemannen Carlos Santana.
I 2020 utgitt hun et 17 spors album, med tittelen ''Give the Drummer Some. '' På dette albumet synger hun på 11 av sporene. Albumet inkluderer opptredener av John McLaughlin, Matt Garnison, Vernon Reid, Kirk Hammett, Bill Ortiz, og Neal Evans
Personlige liv
Blackman deltok i en Baptist kirken i løpet tenårene, men ble en tilhenger av Bahá'í troen i en alder av 18, hun begynte også å studere Kabbalah på 2000-tallet. Blackman dyrker åndelighet i sin musikalitet. "JI believe that music is so sacred that once you're playing music you are doing the work of prayer, whether you're conscious of it or not, because you have a focused intent", sier Blackman.
Blackman er Santana konsert trommeslager, Carlos Santana frir til henne umiddelbart etter hennes trommesolo 9. juli 2010 på scenen under en konsert i Tinley Park, Illinois.
De giftet seg på Maui, Hawaii på desember 19, 2010.
Diskografi
Med Wallace Roney
Amerikamesterskapet i basketball for menn 1993
Amerikamesterskapet i basketball for menn 1993 ble arrangert i San Juan på Puerto Rico i 1993.
Digitaliseringsrådet (Norge)
Digitaliseringsrådet er et uavhengig organ oppnevnt av Kommunal- og distriktsdepartementet 1. januar 2016 for å hjelpe statlige virksomhetsledere med digitaliserings- og endringsprosesser der digitalisering utgjør en viktig del. Rådet tilbyr en gjennomgang av endringsprosesser, prosjekter, programmer og strategier, skal legge til rette for læring fra privat til offentlig sektor.
Digitaliseringsrådet oppsummerer årlig sine erfaringer og anbefalinger i erfaringsrapporter som presenteres i seminarer.
Rådets sekretariat er lagt til Digitaliseringsdirektoratet.
Brachysiderus
Brachysiderus er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).
Utseende
Middelsstore (gjerne 20-30 millimeter), kraftige, gulbrune eller rødbrune, blanke hornbiller. Hannene har tre horn i pannen, det midterste er forholdsvis langt, oppoverbøyd og kløvet i spissen, på hver side av dette en kortere pigg, disse trekkene mangler hos hunnene som bare har korte, knotte-lignende horn i pannen. Hos noen arter mangler det lange hornet i midten. Pronotum er gulbrunt eller rødbrunt, ofte med mørkere midtparti, dekkvingene gulbrune med svarte flekker ved skuldrene og ved bakkanten (dette gjelder i alle fall den best kjente arten B. quadrimaculatus).
Utbredelse
Gruppen finnes bare i Sør-Amerika.
Banjaran Crocker nasjonalpark
Banjaran Crocker nasjonalpark (malayisk: Taman Negara Banjaran Crocker, engelsk: Crocker Range National Park) er en nasjonalpark i Crockerfjellene i den vestlige delen av delstaten Sabah i den malaysiske delen av Borneo. Parken ble opprettet i 1984, og er med et areal på 1,400 kvadratkilometer den største i Sabah.
Floraen består av en blandet dipterocarpaceae-regnskog. Blant dyrelivet er der 106 pattedyrarter, 256 fuglearter, reptiler, frosker og ferskvannsfisk. Av truede arter er der orangutanger, malayabjørner og treleoparder.
Nils Jakob Hoff
Nils Jakob Skulstad Hoff (født 5. februar 1985) er en norsk tidligere roer og verdensmester (2013) som var med på laget Team Tufte med Olaf Tufte.
Hoff vant i 2013 VM-gull sammen med Kjetil Borch i tungvekts dobbelsculler.
Han vant Mesternes Mester i 2022 etter å ha slått Bjørn Einar Romøren i finalen.
Resultater
Resultatliste, tungvekts dobbelsculler, Chungju Sør-Korea
Han representerte også Norge under Sommer-OL 2012 i London, hvor han sammen med Kjetil Borch ble slått ut i semifinalen i dobbelsculler.
Bachelor i økonomi og ledelse
Bachelor i økonomi og ledelse er en treårig høyere utdannelse, som ved fullført studieløp gir studenter muligheter til å kunne starte opp egen bedrift, drive markedsføring og økonomistyring. Etter endt utdannelse skal man være godt forberedt på å tre inn i de fleste jobber innen økonomi i en bedrift eller organisasjon. Samtidig skal man ha tillært seg relevant kunnskap for å kunne gå inn i stillinger innen næringslivet og offentlig forvaltning. Regnskapsarbeider og økonomisk rådgiver er også typiske jobber man kan tre inn i med denne utdannelsen.
Studiet kvalifiserer til ulike mastergradsstudier som Siviløkonom eller Master of Business Administration.
Det er også mulig å ta studiet som et årsstudium. Noen tilbyr også utdanningen på deltid.
Studiesteder
Studiet finner vi ved flere utdanningssteder i Norge
Frederick Charles Hopkins
Frederick Charles Hopkins (født 12. desember 1844 i Birmingham i England, død 9. april 1923 til sjøs på vei til Corozal) var en engelsk jesuitt og katolsk biskop i Britisk Honduras i Mellom-Amerika ved begynnelsen av det 20. århundre.
Jesuitt, prest
Frederick C. Hopkins trådte inn i Jesu selskap i september 1868 og ble ordinert til prest den 23. september 1877. Han ankom Britisk Honduras-misjonen i januar 1888.
Han ble superior for misjonen i 1892 og generalvikar i 1893.
Biskop, apostolisk vikar av British Honduras
Etter biskop Salvatore di Pietros bortgang ble pater Hopkins utnevnt til apostolisk vikar i Britisk Honduras og til titulærbiskop av Athribis den 17. august 1899. Han ble bispeviet i St. Francis Xavier College Church i St. Louis i USA av erkebiskop John Joseph Kain den 5. november 1899. Medkonsekrerende var biskop John Joseph Hennessy av Wichita i Kansas, og biskop John Janssen av Belleville i Illinois. Hans katedralsogn var Holy Redeemer i Belize City. I 1910, da Mercy-moderhuset i New Orleans ikke lenger var i stand til å sende søstre til Belize, fikk Hopkins tillatelse fra Roma som gjorde at han fikk opprettet en søsterkongregasjon av egenrett og at han slik fikk åpnet et uavhengig moderhus for dem i Belize.
Britisk Honduras var blitt tilordnet jesuittordenen som et særligh ansvar. Også biskop Hopkins’ etterfølger skulle bli en jesuitt med bånd til Saint Louis, den irskfødte pater Joseph Murphy, som hadde virket i Britisk Honduras fra 1905 til 1910.
Forfatterskap: Før han ble biskop, var Hopkins redaktør for The Angelus, den katolske avisen for Britisk Honduras, og han nedtegnet i krønikeform misjonens tidlige historie. Meget av det han skrev var fra hans egen erfaring. Mens han var biskop forfattet han «The Catholic Church in British Honduras (1851-1918)».
Drukningsdød
Den 9. april 1923 omkom biskop Hopkins da en kystbåt som han reiste i sank. Han og to ordenssøstre døde på reise til misjonen i Corozal.
Episkopalgenealogi
Hans episkopalgenealogi er:
Joshua Nkomo
Joshua Mqabuko Nkomo (født 19. juni 1917 i Semokwe i Matabeleland, død 1. juli 1999 i Harare) var en politiker fra Zimbabwe. Han var grunnlegger av Zimbabwe African People's Union (ZAPU) og var visepresident i Zimbabwe fra 1988 til 1999.
Tidlig liv
Nkomo var sønn av et lærer- og legpredikantektepar fra Sør-Rhodesia og tilhørte den etniske gruppen ndebele i Matabeleland. Han utdannet seg til sosialarbeider i Sør-Afrika, og møtte bl.a. Nelson Mandela ved Universitetet i Fort Hare.
I 1948 bosatte han seg i Bulawayo og var aktiv i en fagforening for svarte jernbanearbeidere, Railway Workers Union.
Politisk aktivitet
På 1950-tallet deltok han i grunnleggelsen av National Democratic Party og engasjerte seg mot det britiske kolonistyret. Han fikk en ledende rolle i African National Congress i 1952. I 1959 reiste han i eksil. Han kom tilbake til Sør-Rhodesia i 1960 og ble samme år leder for National Democratic Party. I 1961 grunnla han Zimbabwe African Peoples Union sammen med Robert Mugabe. Zimbabwe African Peoples Union ble forbudt året etter, og Mugabe grunnla da sammen med de fleste fra shonafolket Zimbabwe African National Union (ZANU). Dermed var det hovedsakelig ndebele igjen i den da forbudte organisasjonen ZAPU.
I 1964 ble Nkomo arrestert av Ian Smiths regjering, og sonet ti år i fengsel. Mens Nkomo satt i fengsel mistet ZAPU sin ledende rolle i kampen mot det hvite mindretallsstyret til Mugabes ZANU.
I 1976 innledet ZAPU og ZANU et samarbeid under navnet Patriotic Front. Nkomo var også president for den ene fløyen i ANC etter gjenopprettelsen av organisasjonen i 1975.
Etter det første valget i Zimbabwe i 1980 ble Nkomo utnevnt til innenriksminister og senere minister uten portefølje i Robert Mugabes regjering. På grunn av et konfliktfylt forhold til Mugabe gikk han ut av regjeringen i 1982, og i de følgende årene pågikk en lavintens borgerkrig mellom ZANU og ZAPU. I 1987 kom det til enighet om å slå sammen ZANU og ZAPU til ZANU-PF. Nkomo ble første minister ved presidentkontoret, og i 1988 ble han visepresident i Zimbabwe. Denne stillingen hadde han frem til sin død i 1999.
Referanser
<References/>
Utingaltica
Utingaltica er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er utbredt i Sør-Amerika.
Agn (botanikk)
Agn er små blad eller hinner fra aksene til gress eller frøkurver til kurvplanter. Agner ble tidligere brukt i uår som melerstatning, gjerne blandet med mel fra bark. Se barkebrød for detaljer om denne bruken.
Duatlon under Verdenslekene 2013
Duatlon var en demonstrasjonsgren under Verdenslekene 2013. Øvelsen ble arrangert i El Ingenio Park i Cali i Colombia 26. og 27. juli 2013.
Både mennenes og kvinnenes konkurranse var 10 km løping - 37 km sykling - 5 km løping.
Oppstandelseskirken (St. Petersburg)
Oppstandelseskirken (russisk:Храм Спаса на Крови) er et kirkebygg og museum i St. Petersburg i Russland. Oppstandelseskirken blir også kalt Blodskirken, hvilket henviser til at tsar Aleksander II av Russland ble myrdet på stedet i 1881.
Bakgrunn
Byggingen startet i 1883 under Aleksander III, og skulle være minnesmerke over hans far, Aleksander II. Arbeidet gikk sakte fremover, og kirken sto ferdig først i 1907, da Nikolaj II var tsar. Byggekostnadene ble dekket av tsarfamilien med økonomisk støtte fra mange private givere.
Kirken står på en fremskutt plass langs Gribojedovkanalen. Forbyggingen langs elven går der langs begge sidene av en kanal. 13. mars 1881 passerte tsar Aleksander s hestevogn langs elveforbyggingen. En granat, kastet av en anarkist som var del av en sammensvergelse, eksploderte. En rystet, men uskadd tsar gikk ut av vogna og begynte å klandre ham som han regnet for å være gjerningsmannen. En annen attentatmann tok da sjansen på å detonere en ny bombe, drepte seg selv og skadet tsaren dødelig. Tsaren, som blødde kraftig, ble ført tilbake til Vinterpalasset. Der døde han få timer senere.
Et foreløpig helgenalter ble reist på stedet for attentatet, mens det ble arbeidet med et varig minnesmerke. Det ble bestemt at den delen av gaten hvor attentatet hadde funnet sted, skulle legges innenfor kirkeveggene. En del av elvedemningen skulle forlenges ut i kanalen slik at helgenalteret og bygget skulle passe. På den utvendige veggen finnes et minnesmerke som markerer stedet hvor attentatet fant sted. På innsiden ble et forseggjort alter bygget nøyaktig på stedet for Aleksanders død, prydet med topas, lasuritt og andre kostbare steiner. Denne prangende dekorasjonen danner en slående kontrast til de enkle brosteinene hvor tsarens blod rant, og som synes på gulvet rundt alteret.
Arkitektur
Arkitekturmessig skiller kirken seg fra andre bygg i St. Petersburg. Byarkitekturen er i hovedsak barokk og nyklassisistisk, mens Oppstandelseskirken ser tilbake til russisk middelalderarkitektur, i nasjonalromantikkens ånd. Med overlegg minner kirkene om syttenhundretallskirkene i Jaroslavl, og gjør ære på Vasilijkatedralen i Moskva.
Kirken er dekket med over 7500 kvadrameter mosaikk. Bare én kirke i verden overgår denne mengden. Cathedral Basilica of St. Louis skal ha ca. 7700 kvadratmeter med mosaikk.
Interiøret ble skapt av noen av de mest lovprisede russiske kunstnerne i sin tid, blant andre Viktor Vasnetsov, Mikhail Nesterov og Mikhail Vrubel. Sjefsarkitekt var Alfred Parland. Innvendige vegger og tak er fullstendig dekket med intrikate og detaljerte mosaikker. Hovedbildet viser bibelske scener og figurer, med finstemte skiller mellom hvert enkelt bilde.
Fra revolusjonen og fremover
Etter revolusjonen i 1917 ble kirken plyndret og mye skadet innvendig. Sovjetstyret stengte kirken tidlig i 1930-årene. Under andre verdenskrig, da mange mennesker sultet på grunn av tyske militærstyrkers beleiring av Leningrad, ble kirken benyttet som lagringsplass for lik, både for de som falt i strid og de som døde av sult og sykdom. Etter krigen ble kirken benyttet som lager for et teater.
Senere år
Oppstandelseskirken ble gjenåpnet i august 1997, etter 27 års restaurering. I dag er kirken et mosaikkmuseum. Før oktoberrevolusjonen var kirken aldri i bruk som et vanlig gudshus. Ettersom kirken ene og alene var tilegnet minnet om den drepte tsaren, ble kirken kun brukt til minnegudstjenester.
Kirken er i dag en av de store turistattraksjonene i St. Petersburg, med over 700.000 besøkende årlig.
Bruce Emms
Han ble ofte omtalt som en av de viktigste personene i Göteborgs musikkliv, og samarbeidet med blant andre Håkan Hellström, The Soundtrack of Our Lives , Björn Olsson, Mattias Hellberg , Timo Räisänen , Broder Daniel og Bad Cash Quartet.
Den 9. september 2022 ble det gjennomført en gallakonsert til hans minne på Pustervik i Göteborg. På denne konserten gjenforentes medlemmene i bandet The Soundtrack of Our Lives, og bandet Triple & Touch opptrådte sammen med Lasse Kronér for første gang på 22 år.
Kristjan Čeh
Kristjan Čeh (født 17. februar 1999) er en slovensk friidrettsutøver som konkurrerer i diskoskast.
I 2021 representerte han landet sitt under Sommer-OL 2020 i Tokyo i diskoskast der han kom på 5. plass i finalen med et bestekast på 66,62 m.
St Etheldredas kirke
Kirken ble kjøpt av den romersk-katolske presten William Lockhart og åpnet som en romersk-katolsk kirke i 1878. Den er en av de eldste romersk-katolske kirkene i England, og bare en av to bygninger i London fra kong Edward I sin tid. Kirken består av et kapell (øvre kirke) og en krypt.
St Ethedreda er en kirke i aktiv bruk til messer, dåp, bryllup og begravelser.
Historie
Kirken ble bygd en gang mellom 1250 og 1290 for å være kapell på residensen til biskopen i Ely. Residensen besto i tillegg til kapellet også av et palass og stor hage.
I 1693 ble katolske messer forbudt i England. Kirken ble da brukt av den anglikanske kirken.
Elypalasset er nevnt i 2 av Shakespeares skuespill: Richard II og Richard III. I Richard II holder John av Gaunt en berømt tale i Elypalasset. Han hadde bodd der en periode på trettenhundretallet.
I 1620 ble Elypalasset og kapellet overtatt av den spanske ambassadøren Diego Sarmiento de Acuña, greven av Gondomar. Katolske messer ble nå tillatt fordi residensen var et ambassadeområde. Også engelske katolikker som risikerte dødsstraff for å feire katolsk messe søkte til kirken.
Kong Jakob I av England ønsket han sønn skulle gifte seg med en spansk prinsesse og for å vinne godvilje hos de katolske monarkene løslot han alle de rundt 4000 katolikkene som var fengslet og bragte dem til Ely residensen hvor den spanske ambassadøren sørget for at de kom seg videre til land hvor katolikker kunne praktisere sin religion. Men da forhandlingene om giftemål mellom den engelsk prinsen og spanske prinsessen brøt sammen ble Gondomar sendt tilbake til Spania. Den nye ambassadøren fikk ikke adgang til Ely residensen og ingen flere katolske messer ble holdt i kapellet.
Under den engelske borgerkrigen (1642-1651) ble bygningene beordret omgjort til fengsel og sykehus.
Under den store brannen i London i 1666 unngikk den gamle kirke så vidt flammenes rov. Men de følgende 100 år forfalt Ely-palasset og hagen rundt.
I 1772 ble det bestemt at biskopen kunne selge eiendommen til den engelske kronen, som igjen solgte den videre til arkitekten Charles Cole. Cole ødela alle bygningen som var knyttet til eiendommen bortsett fra kirken. På den ledige plassen bygde han det som er dagens Elypalass. Kirken ble brukt til anglikanske gudstjenester og ominnredet i georgiansk stil.
På Charles Dickens tid var området rundt Ely-plassen og St.Etheldredas kirke blitt noe av det verste slumområdet i London, og David Copperfield er på et besøk der i romanen ved samme navn.
I 1829 var katolske gudstjenester for første gang på 300 år blitt fullt tillatt igjen i England. En katolsk orden Rosminianere viste interesse for kirken og området og eiendommen ble kjøpt av den katolske presten William Lockhart som var tilknyttet denne ordenen.
Kirken ble restaurert tilbake til mye av den stilen den opprinnelig hadde hatt i middelalderen. I 1878 ble en missa solemnis gudstjeneste holdt i kirken for første gang på 200 år.
St Etheldreda med omliggende bygninger ble et levende samfunn. Forfattere og poeter søkte dit.
I 1925 ble kirken besluttet fredet.
Under 2.verdenskrig ble kirken som mye av resten av London utsatt for tyske bombeangrep. Den daværende presten førte dagbok, og i mai 1941 noterte han følgende: «On Saturday night another long disastrous raid. St Etheldreda's was hit by an explosive bomb which tore a hole in the original roof about six feet in diameter, stripped a good part of the tiling off the roof and sent three beams hurtling to the floor of the Church. The explosion also blew out what was left of the stained glass windows …a number of people were in the Crypt when the bomb fell but mercifully no one was injured».
Gjøkalv
Ordet gjø betyr «fôre godt», eller egentlig «gjøre god». Gjøkalv kan på dansk kalles fedekalv, på svensk gödkalv og på engelsk fatted calf eller fatling.
Tan Chi-chung
Tan Chi-chung (født 24. februar 1990) er en taiwansk vektløfter.
Páll á Dul
Páll á Dul (født 25. april 1916 i Tórshavn, død 29. september 2006 i Klaksvík) var færøysk politiker og jurist.
Han mistet faren som liten og vokste opp i trange kår. Moren var utdannet lærerinne, men måtte finne annet arbeid, fordi hun stod utenfor Fólkakirkjan. Han klarte med egne midler å ta studentereksamen i Tórshavn, og han studerte så ved Handelshøjskolen i København og Københavns Universitet. Han tok juridisk embedseksamen i 1948. Páll á Dul var i mange år kontorsjef hos J.F. Kjølbro i Klaksvík, som på den tiden var Færøyenes største arbeidsgiver.
Tan Chi-chung
Han representerte Kinesisk Taipei under Sommer-OL 2016 i Rio de Janeiro, der han ble nummer 12 i 56 kg.
Páll á Dul
Páll á Dul var medlem av kommunestyret i Klaksvík i flere perioder og Klaksvíks borgermester i 1971, som representant for Fólkaflokkurin.
Han la også ned et stort arbeid for frimenigheten Betesda i Klaksvík, som er knyttet til Brøðrasamkoman.
Crockerfjellene
Crockerfjellene (malayisk: Banjaran Crocker) er en fjellkjede som strekker seg langs vestkysten av delstaten Sabah i den malaysiske delen av Borneo. Den har navn etter William Maunder Crocker, en tidligere administrator på Borneo.
Deler av fjellkjeden er vernet som nasjonalparker. I Kinabalu nasjonalpark ligger Borneos høyeste fjell, det 4095 meter høye Gunung Kinabalu. Banjaran Crocker nasjonalpark ligger i den sørlige delen av kjeden.
Gausdal ungdomsskole
Gausdal ungdomsskole er en ungdomsskole i Vestre Gausdal i Gausdal kommune. Rektor per 2022 er Bjørn Lykstad.
Michael Angelo Saltarelli
Michael Angelo Saltarelli (født 17. januar 1933 i Jersey City i New Jersey i USA; død 8. oktober 2009 i Wilmington i delstaten Delaware) var katolsk biskop av Wilmington.
Prest
Michael Angelo Saltarelli var en av syv barn i en italiensk innvandrerfamilie. I 1956 tok han en bachelorgrad ved det katolske Seton Hall University. Han studerte så katolsk teologi ved Immaculate Conception Seminary i Darlington og ble presteviet 28. mai 1960 i Newark for erkebispedømmet Newark av erkebiskop Thomas Aloysius Boland.
Fra 1960 til 1977 virket han i sjelesorgen i Nutley og studerte religionsvitenskaper ved Manhattan College. Fra 1977 til 1982 var han sogneprest i Bayonne.
Erkebiskop Peter Leo Gerety utnevnte ham i 1982 til direktør for pastorale tjenester i erkebispedømmet Newark. I 1985 ble han sogneprest i Cedar Grove. I 1987 gjorde erkebiskop Theodore E. McCarrick ham til biskoppelig vikar for presteskapet i erkebispedømmet Newark, senere var han formann for presterådet i erkebispedømmet og president for finansrådet og skoletyret, og dekan for North Essex og Bayonne.
Titulærbiskop i Newark
Pave Johannes Paul II utnevnte ham i 1990 til titulærbiskop av Mesarfelta og til hjelpebiskop i erkebispedømmet Newark. Theodore Edgar McCarrick, erkebiskop av Newark og senere kardinal, bispeviet ham den 30. juli 1990; medkonsekerende var den emeriterte erkebiskop Peter Leo Gerety og Newark-hjelpebiskop John Mortimer Fourette Smith. Han var deretter blant annet rektor for katedralen i Newark og innehadde en rekke kurieembeder.
Biskop av Wilmington
I løpet av sin tid der vokste bispedømmet med over 60.000 katolikker. Han ordinerte 23 prester og 47 permanente diakoner, og bygde eller renoverte et stort antall kirkebygninger, katolske skoler og andre fasiliteter. Han utvidet sjelesorgen blant latinos og hispanics, og etablerte en gruppe av delaware-katolikker dedikert til å forhindre etablering av lovgivning som ville ha legalisert kloning og bruk av menneske-embryoner i medisinsk forskning.
Den 1. desember 2008 innvilget pave Benedikt XVI hans aldersbetingede avskjedssøknad.
Episkopalgenealogi
Hans episkopalgenealogi er:
Ferieloven
Ferieloven (fullt navn: lov om ferie) er en norsk lov som har til formål å sikre at arbeidstagere får ferie og feriepenger.
Loven ble vedtatt 29. april 1988 og trådte i kraft 1. januar 1990.
Lovens kapittel III omhandler beregning og utbetaling av feriepenger.
Fritz Schäffer
Fritz Schäffer (født 12. mai 1888 i München, død 29. mars 1967 i Berchtesgaden) var en tysk politiker for Bayerische Volkspartei og CSU. Schaffer var Forbundsrepublikken Tysklands første finansminister og senere også landets justisminister.
Bakgrunn
Fritz Schäffer gikk på folkeskole i Ingolstadt, på gymnasium i München og Neuburg an der Donau, og studerte jus i München.
Politisk karrière
Han meldte seg som frivillig til hæren under første verdenskrig. I 1917 ble han utskrevet fra militærtjeneste på grunn av en tilstand av sjokk.
Schaffer gikk etter studiene inn i den bayerske statsadministrasjonen. Han ble i 1920 bayersk minister (såkalt Staatsminister) for undervisning og kultur (kultusminister). Han var fra 1929 til 1933 leder av BVP og fra 1931 til 1933 Bayerns finansminister.
Schäffer ble i 1933 kortvarig arrestert og arbeidet deretter som advokat i München. Han representerte blant annet en rekke katolske organisasjoner. Etter 20. juli-attentatet satt Schäffer fra 24. august til 8. oktober 1944 i Dachau konsentrasjonsleir.
Etter den andre verdenskrigen ble han av de amerikanske okkupasjonsstyrkene en kort periode av 1945, innsatt som midlertidig ministerpresident i Bayern og samtidig delstatens finansminister. Han ble avskjediget allerede i september samme år da han etter amerikanernes mening ikke i tilstrekkelig grad fjernet tidligere NSDAP-medlemmer fra statsadministrasjonen. Sommeren 1945 deltok han i grunnleggelsen av CSU. I partiet sto han i konflikt med Josef Müller som sto for en partilinje uten tilknytning til en bestemt konfesjon.
Schäffer var fra 1949 til 1961 medlem av Forbundsdagen. Han var finansminister i regjeringene Adenauer I og Adenauer II og justisminister i regjeringen Adenauer III.
Som Schäffers viktigste bidrag til det politiske liv var deltakelsen i oppbygningen av Tysklands politiske system og næringsliv gjennom en solid finanspolitikk. Schaffers forhandlinger med DDR-generalen Vincenz Müller om gjenforening av de to tyske statene førte ikke frem.
Elson Brechtefeld
Elson Brechtefeld (født 2. mars 1994) er en naurisk vektløfter.
Han representerte Nauru under Sommer-OL 2016 i Rio de Janeiro, der han ble nummer 15 i 56 kg.
Amerikamesterskapet i basketball for menn 1995
Amerikamesterskapet i basketball for menn 1995 ble arrangert i Neuquén og Tucumán i Argentina i 1995.
Ksenija Afanasieva
Hun deltok i sommer-OL 2008 med en syvendeplass i bom som beste prestasjon, samt at hun var med på det russiske laget som tok fjerdeplass.
I verdensmesterskapet i turn i 2010 i Rotterdam var hun med på det russiske laget som vant gull.
I verdensmesterskapet i turn i 2011 i Tokyo tok hun gull i frittstående.
Under Sommer-OL 2012 i London var hun med på det russiske laget som vant sølv i mangekamp, lagkonkurranse, kvinner.
Dorcus musimon
Utseende
En ganske stor (17-33 millimeter), sylindrisk, svart bille. Arten ligner mye på den mer utbredte Dorcus parallelepipedus, men hannen har noe større kjever. Antennene består av et langt, krumt, kølleformet skaft og en vifte av korte, spredte, bladformede ledd. Arten kan ligne på en mindre og mørkere utgave av eikehjort-hunnen. Hannens kjever er større enn hunnens, men ikke på langt nær så store som de til eikehjorten. Den er svart på farge og kroppen er tett punktert og med kraftig mikroskulptur, dermed ganske matt. Hunnen, men ikke hannen, har tydelige lengdestriper på dekkvingene.
Levevis
Larvene utvikler seg i morken ved av løvtrær, helst korkeik (Quercus suber). De voksne billene er aktive på sommerdager.
Utbredelse
Arten finnes bare på Korsika og Sardinia i Europa, men også i Nord-Afrika.
Amerikamesterskapet i basketball for menn 1997
Amerikamesterskapet i basketball for menn 1997 ble arrangert i Montevideo i Uruguay i 1997.
Paracacoscelis
Utseende
En middelsstor (ca. 7 millimeter), avlang, brunrød jordloppe, antenner og bein er svarte. Oversiden er blank, fint, men ganske kraftig punktert.
Utbredelse
Arten lever i den neotropiske økosonen.
Lucanus tetraodon
Lucanus tetraodon er en billeart i familien hjortebiller (Lucanidae).
Kjennetegn
En stor (30-48 millimeter), svart hjortebille, arten ligner sterkt på et lite eksemplar av eikehjorten (Lucanus cervus). Hannens kjever er betydelig forstørrede, sigdformede med tre store og 5-6 mindre tenner på innersiden. De knebøyde antennene har vanligvis en seks-leddet vifte (sjeldnere fem ledd).
Levevis
Overkjevene brukes som våpen under kampen om hunnene, hannene låser kjevene sammen og forsøker å kaste hverandre på rygg. Hannene er aktive og aggressive, tross den store kroppen flyr de også ganske godt. De kan være aktive både om dagen og om natten. Arten lever i middelhavsområdets krattskog (maquis eller macchia).
Utbredelse
Arten er utbredt i Sør-Europa fra Frankrike i vest til Hellas i øst og også i Nord-Afrika.
Dette er døden, señor Kane
Dette er døden, señor Kane er en norsk roman, utgitt som bok nummer 24 i den 83 bind store serien om western-helten og US-marshalen Morgan Kane. Boka ble lansert i 1969, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Fader Brown
Fader Brown er en fiktiv romersk-katolsk prest og amatørdetektiv som opptrer i 53 kriminalnoveller av den britiske forfatteren G.K. Chesterton, utgitt fra 1910 til 1936.